אופיר סופר

אופיר סופר (נולד ב-1 באוגוסט 1974, י"ג באב ה'תשל"ד) הוא שר העלייה והקליטה וחבר הכנסת מטעם הציונות הדתית. בעבר היה מזכיר מפלגת האיחוד הלאומי–תקומה. סופר נולד במושב עלמה, לרחל ולבן־ציון סופר. אמו הייתה מורה, ואביו שעלה לישראל מלוב היה מנהל בית ספר וראש מועצה אזורית מרום הגליל. אביו נהרג בתאונת דרכים כאשר היה אופיר בחטיבת הביניים. הוא למד בבית הספר האזורי לבני המושבים 'בניהו' בכרם בן זמרה. בחטיבת הביניים למד במכינה בכפר סבא, ממנה המשיך למדרשית נעם ולישיבת שבי חברון. עם גיוסו לצה"ל החל סופר קורס טיס, אך נשר ממנו והתנדב לחטיבת הצנחנים. בהמשך השלים קורס קציני חי"ר. בשנת 1996, כשהיה קצין בגדוד חרוב, חילץ פצועים מקבר יוסף במהלך מהומות מנהרת הכותל. במהלך הלחימה נפצע קשה, ובעקבותיה הוא סובל מהפרעת דחק פוסט-טראומטית ונחשב נכה צה"ל. על פועלו ואומץ הלב שהפגין באירוע זכה בצל"ש אלוף. מספר חודשים לאחר האירוע בקבר יוסף חזר לשירות כקצין הדרכה בגדוד חרוב, ובהמשך היה מפקד פלוגה וסגן מפקד גדוד 202. בשנת 2003 כיהן בתפקיד סגן מפקד גדוד חרוב ונלחם בזמן אירועי האינתיפאדה השנייה בגזרת שומרון. בשנת 2007 פרש משירות קבע בדרגת רב־סרן. עם שחרורו מצה"ל בשנת 2007 מונה למנהל פרויקטים במשרד הנגב והגליל. בשנת 2014 החליף את נחי אייל בתפקיד מזכ"ל מפלגת האיחוד הלאומי–תקומה והחזיק בתפקיד עד 2018, אז הוחלף על ידי יהודה ולד. בשנת 2019 התמודד על מקום ברשימת תקומה לכנסת העשרים ואחת, וזכה במקום השני. המפלגה התמודדה ברשימת איחוד מפלגות הימין, וסופר, שהוצב במקום הרביעי ברשימה המאוחדת, נבחר לכנסת. בבחירות לכנסת ה־22 וה-23 רצה המפלגה במסגרת ימינה, והוא הוצב במקום השישי ברשימה המאוחדת ונבחר לכנסת לקדנציה שנייה. בכנסת ה-23 שימש כיושב ראש השדולות למען הגליל, למען ישראל יהודית ולמען החקלאות ועמד בראש ועדת המשנה של ועדת העבודה, הרווחה והבריאות לטיפול בהלומי קרב ובנפגעי הפוסט טראומה. לקראת הבחירות לכנסת העשרים וארבע שוריין סופר בידי ראש הממשלה בנימין נתניהו במקום ה-28 ברשימת הליכוד, כשהוא רץ באופן פורמלי במפלגת המדף "עתיד אחד – עתיד טוב לישראל". שריון זה בוצע בעקבות סיכום של נתניהו עם בצלאל סמוטריץ' שקבע כי בתמורה לריצת מפלגת עוצמה יהודית של איתמר בן גביר ברשימת הציונות הדתית הליכוד ישריין נציג של האיחוד הלאומי. ביוני 2021 חזר רשמית לסיעת "הציונות הדתית". לקראת הבחירות לכנסת העשרים וחמש, התמודד בבחירות המקדימות במפלגת הציונות הדתית, והגיע למקום הראשון בין המתמודדים לרשימה. הוא הוצב במקום השלישי ברשימה משותפת עם מפלגת עוצמה יהודית, ונבחר לכנסת פעם נוספת. בדצמבר 2022 מונה לשר העלייה והקליטה בממשלת נתניהו השישית. סופר נשוי לעדינה, מנהלת מחוז הצפון ברשות השירות הלאומי-אזרחי. הוא אב לשבעה ילדים ומתגורר במושב טפחות שבגליל. אחיו עמית סופר, מכהן אף הוא, כמו אביהם, בראשות המועצה האזורית מרום הגליל. בן דודו הוא איש התקשורת אלירז שדה. בנו, חייל בסיירת צנחנים, נפצע פעמיים במלחמת חרבות ברזל. מדיה וקבצים בנושא אופיר סופר בוויקישיתוף אופיר סופר, באתר ערוץ הכנסת אופיר סופר, באתר הכנסת אופיר סופר, ברשת החברתית פייסבוק אופיר סופר, ברשת החברתית אקס (טוויטר) אופיר סופר, ביישום טלגרם אופיר סופר, ברשת החברתית אינסטגרם אופיר סופר, באתר כנסת פתוחה ריקי רט, האיש שחזר מהקבר: "לעצור את הפנטזיות על שלום", 27 באוקטובר 2010, בעיתון מקור ראשון. חזקי ברוך, אופיר סופר יתמודד על מקום ברשימת האיחוד הלאומי, באתר ערוץ 7, 31 בדצמבר 2018 מירב כהן ומשה ויסטוך, ‏האיחוד הלאומי: מקום שני - אופיר סופר, מקום שלישי - אורית סטרוק, באתר כיפה, 14 בינואר 2019 עפרה לקס, עניין אישי עם אופיר סופר, בעיתון אתנחתא (בשבע), כ“ג באדר א‘ תשע“ט, 28 בפברואר 2019 דוד בן בסט מראיין את אופיר סופר, "הנבחרים", באתר YouTube, ‏6 בנובמבר 2020, שודר ברדיו לב המדינה מורן אזולאי, מחשש לניגוד עניינים: נדחתה הקמת ועדה לטיפול בהלומי קרב, באתר ynet, 7 ביולי 2020 אופיר סופר מספר בדמעות על היותו פגוע הלם קרב, באתר "סרוגים", 11 באוגוסט 2020 חזקי עזרא, אופיר סופר - מזכ"ל האיחוד הלאומי-תקומה, באתר ערוץ 7, 30 ביולי 2014. לראשונה בכנסת: הוקמה ועדה רשמית לנושא של הלומי הקרב, באתר כיפה, 3 באוגוסט 2020 זכיתי לקבל את תפקיד יו"ר ועדת המשנה לטיפול בהלומי קרב ונפגעי הפוסט טראומה, בעמוד הפייסבוק של אופיר סופר, 3 באוגוסט 2020 עדיאל שביט, חדשות כיפה, ‏בליכוד הגישו את הרשימה: אופיר סופר הוצב במקום 28, באתר כיפה, 04 בפברואר, 2021 21:53 מורן אזולאי, שעות לסגירת הרשימות: גלית דיסטל-אטבריאן שוריינה במקום ה-10 בליכוד, באתר ynet, 4 בפברואר 2021 אמיר אטינגר, ‏כמו אלי בן דהן: הציונות הדתית תקבל שיריון בליכוד, באתר "סרוגים", 3 בפברואר 2021 רשמית: אופיר סופר חוזר למפלגת הציונות הדתית, באתר "סרוגים", 14 ביוני 2021 - כנס פתיחת שנת השירות הלאומי נערך במרכז מורשת הרמב"ם(הקישור אינו פעיל, 10.4.2021), באתר עיריית טבריה אחיקם משה דוד, 22 שנה אחרי מות ראש המועצה: בנו נבחר לתפקיד, באתר nrg‏, 22 בינואר 2009 מה הקשר בין 'האיחוד הלאומי' לחתונתם של אילנית לוי ואלירז שדה?, באתר כיפה, 20 בדצמבר 2018 לילך שובל, בנו של השר אופיר סופר נפצע בעזה - בפעם השנייה בתוך חודש, באתר ישראל היום, 15 בפברואר 2024